
Konkursi väljakuulutamine
Narva 6. Kooli direktori
vaba ametikoha täitmiseks

1. Asjaolud ja menetluse käik

Narva 6. Kool on munitsipaalõppeasutus üldkeskhariduse omandamiseks. Kõrgemalseisvaks organiks on Narva Linnavalitsuse Kultuuriosakond. Kooli tööd juhib direktor, kes koordineerib ja korraldab kooli tegevuse eesmärkide ning ülesannete täitmist vastavalt Narva 6. Kooli põhimäärusele. Narva 6. Kooli endisel direktoril pr Svetlana Kolpakova’l lõppes tööleping 16.03.2007.a. tähtaja möödumise tõttu. Käesoleval ajal Narva 6. Kooli direktori ametikoht on vaba. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Põhikooli- ja gümnaasiumiseaduse § 39 lõikele 4 munitsipaalkooli direktori vaba ametikoha täitmiseks korraldatava konkursi kuulutab välja ja selle läbiviimise korra kehtestab valla- või linnavalitsus,  ja vastavalt Põhikooli- ja gümnaasiumiseaduse § 39 lõikele 6 kooli direktoriga sõlmitakse tööleping konkursil väljakuulutatud tähtajaks, kuid mitte kauemaks kui viieks aastaks.
Vastavalt Narva koolieelse lasteasutuse juhataja ja munitsipaalkooli direktori vaba ametikoha täitmiseks korraldatava avaliku konkursi kuulutamise ja läbiviimise korra”, mis on kinnitatud Narva Linnavalitsuse 10.08.2004.a. määrusega nr 810, punktile 2 konkursiteade avaldatakse ajalehtedes Krengolmski Prospekt ja Õpetajate Leht vähemalt kümme päeva enne konkursi toimumist.  
3. Otsus


3.1 Kuulutada välja konkurss Narva 6. Kooli direktori vaba ametikoha täitmiseks töölepingu sõlmimisega kaheks aastaks.

3.2 Kinnitada konkursikomisjon järgmises koosseisus:

Tarmo Tammiste


Ants Liimets

Jelena Torokvei

Jelizaveta Tšertova

Viktoria Lutus

Natalja Lessina
Aleksei Nalivaiko

Anna Džalalova

- linnapea, komisjoni esimees

- linnasekretär

- abilinnapea

- Narva Linnavolikogu hariduskomisjoni esimees

- Narva Linnavalitsuse Kultuuriosakonna juhataja

- Narva 6. Kooli hoolekogu esindaja
- Narva Linnavolikogu liige

- Tartu Ülikooli Narva kolledži psühholoogia ja pedagoogika   lektoraadi juhataja

3.3 Kehtestada Narva 6. Kooli direktori vaba ametikoha konkursist osavõtjatele järgmised nõuded:
· pedagoogiline kõrgharidus ja vähemalt kolmeaastane pedagoogilise tööstaaž ning läbitud 240-tunnine juhtimiskoolitus või
· muu kõrgharidus ja vähemalt viieaastane pedagoogilise töö staaž, omades vähemalt pedagoogi ametijärku, ning läbitud 240-tunnine juhtimiskoolitus või
· kõrgharidus ja vähemalt kolmeaastane samaväärse organisatsiooni juhtimise kogemus ning läbitud vähemalt 240-tunnine pedagoogikakursus ja 160-tunnine koolijuhtimiskoolitus
· nõutav riigikeele oskus kõrgtasemel
soovitav:

· võõrkeele oskus
3.4 Konkursil osalejatel esitada vajalikud dokumendid hiljemalt  10.04.2007.a.

3.5 Narva Linnavalitsuse Kultuuriosakonnal avaldada konkursiteadet ajalehtedes.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega  sätestatud korras.
Tarmo Tammiste

Linnapea                                                                    Ants Liimets

                                                                                   Linnasekretär

